Diari Oficial de la Generalitat Valenciana


Sumari del DOGV 8945, del 05-11-2020 (2020/9158)

RESOLUCIÓ de 27 d'octubre de 2020, de la consellera de Justícia, Interior i Administració Pública, per la qual es prorroguen dues beques per a la realització de pràctiques professionals en la Direcció General de Reformes Democràtiques i Accés a la Justícia, entre l'1 de desembre de 2020 i el 30 de novembre de 2021.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8945

Data del DOGV
:   05-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/9158


Data del document
:   27-10-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * ajuda pública

RESOLUCIÓ de 27 d'octubre de 2020, de la consellera de Justícia, Interior i Administració Pública, per la qual es prorroguen dues beques per a la realització de pràctiques professionals en la Direcció General de Reformes Democràtiques i Accés a la Justícia, entre l'1 de desembre de 2020 i el 30 de novembre de 2021. [2020/9158]  
Per l'Ordre 11/2017, de 16 de juny, de la Conselleria de Justícia, Administració Pública, Reformes Democràtiques i Llibertats Públiques, s'aproven les bases reguladores de concessió de beques per a la realització de pràctiques professionals en la Sotssecretaria i en les direccions generals de la Conselleria (DOGV 8071, 27 de juny).  
Mitjançant la Resolució de 12 de juliol de 2019, de la Conselleria de Justícia, Interior i Administració Pública, es convoquen dues beques per a la realització de pràctiques professionals en la Direcció General de Reformes Democràtiques i Accés a la Justícia durant els exercicis 2019-2020 (DOGV 8597, 23 de juliol).  
El 26 de novembre de 2019, mitjançant una resolució de la consellera de Justícia, Interior i Administració Pública, es concedeixen sengles beques a Jorge Torres Estiguin i Mónica Díaz Megías, per a la realització de pràctiques professionals en la Direcció General de Reformes Democràtiques i Accés a la Justícia, per un període de dotze mesos, fins al 30 de novembre de 2020.  
Acceptada la renúncia formulada per Jorge Torres Estiguin, per Resolució de 16 de gener de 2020, de la consellera de Justícia, Interior i Administració Pública, s'adjudica la beca que ha quedat vacant a Ana Calvo Sierra, fins al 30 de novembre de 2020.  
De conformitat amb el que es disposa en el resolc quart de la Resolució de 12 de juliol de 2019, de la Conselleria de Justícia, Interior i Administració Pública, per la qual es van convocar setze beques per a la realització de pràctiques professionals en diferents centres directius d'aquesta conselleria: «El període de durada de les beques serà 12 mesos des de la data que s'indique en la resolució de concessió, sense perjudici de la possibilitat de pròrroga de 12 mesos addicionals, sense necessitat de nova convocatòria, sempre que existisca crèdit adequat i suficient, i que l'exercici de l'activitat que s'estiga efectuant així ho requerisca o l'aconselle».  
Atés que les persones beneficiàries de les beques realitzen les seues pràctiques professionals i desenvolupant els seus programes de treball de manera satisfactòria, per part de la Direcció General de Reformes Democràtiques i Accés a la Justícia es considera necessari que continuen amb el desenvolupament de la seua activitat i, per tant, que les beques siguen prorrogades.  
En virtut de l'exposat i de conformitat amb les previsions de la citada Ordre 11/2017, de 16 de juny, en relació amb l'article 160 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer  
Prorrogar les beques per a la realització de pràctiques professionals en la Direcció General de Reformes Democràtiques i Accés a la Justícia, a Mónica Díaz Megías DNI \*\*\*1766\*\*, i Ana Calvo Sierra DNI \*\*\*9905\*\*, per al període comprés entre l'1 de desembre de 2020 i el 30 de novembre de 2021.  
  
Segon  
La pròrroga de les beques serà efectiva a partir del dia 1 de desembre de 2020, i finalitzarà el dia 30 de novembre de 2021. Les seues condicions econòmiques seran les establides en la Resolució de 12 de febrer de 2019, de la Conselleria d'Hisenda i Model Econòmic, per la qual es va establir per a l'exercici 2019 una quantitat inicial de percepció de 1.064,49 - (mil seixanta-quatre euros amb quaranta-nou cèntims) bruts mensuals, per a cadascuna de les beques sotmeses a l'àmbit d'aplicació del Decret 132/2009, de 7 de setembre, del Consell, pel qual es regula la concessió de beques, més els increments següents que escau aplicar-hi, d'acord amb el que es disposa en l'article 17 del mencionat decret.  
  
Per l'Acord de 8 de novembre de 2019, del Consell, s'aprova amb efectes 1 de juliol de 2019, un increment salarial del 0,25 % en les retribucions del personal al servei del sector públic de la Generalitat, i per tant queda establida en 1.067,09 euros la quantitat de percepció de les beques per a la realització de pràctiques professionals, amb efectes d'1 de juliol de 2019.  
Així mateix, mitjançant el Reial decret llei 2/2020, de 21 de gener, pel qual s'aproven mesures urgents en matèria de retribucions en l'àmbit del sector públic, queda fixada una pujada del 2 % per a cadascun dels diferents col·lectius que formen part del sector públic, inclosos becaris, amb efectes retroactius des de l'1 de gener de 2020, i per tant queda en 1.088,43 euros la quantitat de percepció de les beques per a la realització de pràctiques professionals.  
Sobre aquest import haurà de practicar-se la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social, en els termes establits en el Reial decret 1493/2011, de 24 d'octubre, i les altres que, si fa el cas, pogueren correspondre.  
  
Tercer  
Autoritzar i disposar crèdit, per un import de 2.273,68 euros (dos mil dos-cents setanta-tres euros amb seixanta-huit cèntims) amb càrrec a l'aplicació pressupostària 64.11.47.609.25, línia S7924000, beques pràctiques professionals de la Direcció General de Reformes Democràtiques, del pressupost de la Generalitat per a 2020 i de 25.010,52 euros (vint-i-cinc mil deu euros amb cinquanta-dos cèntims), amb càrrec al pressupost de 2021, segons disposició pressupostària.  
  
  
La present resolució posa fi a la via administrativa i contra aquesta podrà interposar-se un recurs contenciós administratiu en el termini de dos mesos a comptar des de l'endemà de la notificació, davant de la sala contenciosa administrativa del Tribunal Superior de Justícia de la Comunitat Valenciana; així mateix, podrà interposar-se, de manera potestativa, un recurs de reposició davant de la consellera de Justícia, Interior i Administració Pública, en el termini màxim d'un mes, segons el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que puga presentar-se qualsevol altre recurs que s'estime escaient.  
  
València, 27 d'octubre de 2020.- La consellera de Justícia, Interior i Administració Pública: Gabriela Bravo Sanestanislao.